钦定古今图书集成/明伦汇编/氏族典/第359卷 > 林鹗
## 钦定古今图书集成/明伦汇编/氏族典/第359卷 > 林鹗

按《明外史林鹗传》：“鹗字一鹗，浙江太平人。景泰二年
进士，授御史。英宗复辟，仿先朝故事，出廷臣为知府。
鹗得镇江，治甚有声。居五年，以才任治剧，调苏州。成
化初，超迁江西按察使，历左右布政使，擢南京刑部
右侍郎。母忧，服除，召为刑部右侍郎。执法不挠。十二
年，疾卒。嘉靖中，御史赵大佑上其节行，谥恭肃。”